Anexa nr. 4

la Regulamentul general

de metrologie legală

de stabilire a normelor privind

cantităţile nominale

ale produselor preambalate

**Valorile cantităţilor nominale ale conţinutului preambalatelor**

**1. Produse vîndute în funcţie de volum (cantitatea în ml)**

|  |  |
| --- | --- |
| Vin | În intervalul de la 100 ml la 1500 ml, numai următoarele 8 cantităţi nominale:  ml: 100-187-250-375-500-750-1000-1500 |
| Vin spumant | În intervalul de la 125 ml la 1500 ml, numai următoarele 5 cantităţi nominale:  ml: 125-200-375-750-1500 |
| Vin licoros | În intervalul de la 100 ml la 1500 ml, numai următoarele 7 cantităţi nominale:  ml: 100-200-375-500-750-1000-1500 |
| Vin aromatizat | În intervalul de la 100 ml la 1500 ml, numai următoarele 7 cantităţi nominale:  ml: 100-200-375-500-750-1000-1500 |
| Băuturi alcoolice | În intervalul de la 100 ml la 2000 ml, numai următoarele 9 cantităţi nominale:  ml: 100-200-350-500-700-1000-1500-1750-2000 |

1. **Categoriile produselor**

|  |  |
| --- | --- |
| **Vin** | **Vin -** produs alimentar obţinut exclusiv prin fermentarea alcoolică, totală sau parţială, a strugurilor proaspeţi, presaţi sau nu, sau a mustului de struguri, şi are:  (1) o concentraţie alcoolică dobîndită de cel puţin 9 % vol.  (2) prin derogare de la prevederile alin.(1), limita minimă a concentraţiei alcoolice dobîndite aplicabile în alte cazuri, atunci cînd are o denumire de origine protejată sau o indicaţie geografică protejată, poate fi de cel puţin 4,5 % vol.;  (3) o concentraţie alcoolică totală de cel mult 15 % vol.;  (4) prin derogare de la prevederile alin.(3), limita maximă a concentraţiei alcoolice totale poate depăşi 15 % vol. pentru vinurile cu denumire de origine protejată, care au fost obţinute fără îmbogăţire;  (5) o concentraţie alcoolică naturală de cel puţin 9 % vol., recalculată reieşind din concentraţia în masă a zaharurilor de cel puţin 150 g/dm3 în strugurii procesaţi.  **(Cod NC 2204)** |
| **Vin spumant** | **vin spumant** - produs alimentar:  (1) obţinut prin fermentarea alcoolică primară sau secundară din:  a) struguri proaspeţi;  b) must de struguri; sau  c) vin materie primă pentru vinuri spumante;  (2) care, la deschiderea recipientului, degajă dioxid de carbon provenit exclusiv din fermentare;  (3) care, conservat la o temperatură de 20 °C în recipiente închise, prezintă o suprapresiune de cel puţin 3 bari, datorită dioxidului de carbon în soluţie; şi  (4) pentru care concentraţia alcoolică totală a vinului materie primă pentru spumante trebuie să fie de cel puţin 8,5 % vol.;  (5) care are o concentraţie alcoolică dobîndită, inclusiv alcoolul conţinut în licoarea de expediţie eventual adăugată, de cel puţin 9,5 % vol.  **Vin spumant de calitate –** produs alimentar:  (1) obţinut prin fermentarea alcoolică primară sau secundară din:  a) struguri proaspeţi;  b) must de struguri; sau  c) vin materie primă pentru vinuri spumante;  (2) care, la deschiderea recipientului, degajă dioxid de carbon provenit exclusiv din fermentare;  (3) care, conservat la o temperatură de 20 °C în recipiente închise, prezintă o suprapresiune de cel puţin 3,5 bari, datorită dioxidului de carbon în soluţie; şi  (4) pentru care concentraţia alcoolică totală a vinului materie primă pentru spumante trebuie să fie de cel puţin 9,0 % vol.;  (5) care are o concentraţie alcoolică dobîndită, inclusiv alcoolul conţinut în licoarea de expediţie eventual adăugată, de cel puţin 10,0 % vol.  **Vin spumant de calitate de tip aromat -** vin spumant de calitate:  (1) care este obţinut numai prin utilizarea exclusivă a mustului de struguri sau a mustului de struguri parţial fermentat, care provin din anumite soiuri de struguri de vinificaţie;  (2) care, conservat la o temperatură de 20 °C în recipiente închise, prezintă o suprapresiune de cel puţin 3 bari, datorită dioxidului de carbon în soluţie;  (3) a cărui concentraţie alcoolică dobîndită trebuie să fie de cel puţin 6 % vol.  (4) a cărui concentraţie alcoolică totală trebuie să fie de cel puţin 10 % vol.  **(Cod NC 2204 10)** |
| **Vin licoros** | **Vin licoros –** produs alimentar, care:  (1) are o concentraţie alcoolică dobîndită de la 15 % vol. pînă la 22 % vol.;  (2) are o concentraţie alcoolică totală de cel puţin 17,5 % vol.;  (3) se obţine din:  a) must de struguri parţial fermentat;  b) vin;  c) must de struguri parţial fermentat în amestec cu vin;  (4) are o concentraţie alcoolică naturală iniţială de cel puţin  12 % vol. recalculată reieşind din concentraţia în masă a zaharurilor de cel puţin 200 g/dm3 în strugurii procesaţi;  (5) are adăugate următoarele:  a) individual sau în amestec: alcool etilic de origine vitivinicolă rectificat, avînd o concentraţie alcoolică de cel puţin 96 % vol.; distilat de vin, avînd o concentraţie alcoolică de cel puţin 52 % vol. şi de cel mult 86 % vol.;  b) dacă este cazul, individual sau în amestec: must de struguri concentrat, un amestec al produselor specificate la litera a) din alineatul (5) cu must de struguri parţial fermentat şi must de struguri. **(Cod NC 2204 21 – 2204 29)** |
| **Vin aromatizat** | **Vin aromatizat –** produs alimentar, care:  (1) are o concentraţie alcoolică dobîndită minimă de cel puţin 14,5 % vol şi maximă de cel mult 22 % vol;  (2) are o concentraţie alcoolică totală minimă de cel puţin  17,5 % vol. Pentru produsele care poartă menţiunea „sec” sau „extrasec”, concentraţia alcoolică totală minimă este de 16 % vol şi respectiv de 15 % vol;  (3) se obţine din:  a) unul sau mai multe produse vinicole, inclusiv vinurile de calitate;  b) eventual cu un adaos de must de struguri şi/sau must de struguri fermentaţi parţial;  c) cu un adaos de alcool;  (4) sînt aromatizate cu ajutorul:  a) substanţelor aromatizante naturale şi/sau al produselor aromatizante naturale;  b) substanţelor şi al produselor identice cu cele naturale;  c) şi/sau ierburilor aromatice şi/sau al mirodeniilor şi/sau al aromatizanţilor alimentari;  (5) a fost supus în general unei îndulciri şi unei eventuale colorări cu caramel;  Vinul şi/sau musturile din struguri proaspeţi, fermentaţi prin adăugare de alcool, utilizaţi la obţinerea unui vin aromatizat, trebuie să fie prezente în produsul finit în proporţie de minimum 75 %. **(Cod NC 2205).** |
| **Băuturi alcoolice** | Producţie alcoolică, astfel cum este definită la pct. 3, alin. 1) din Hotărîrea Guvernului nr. 317 din 23 mai 2012 „Cu privire la aprobarea Reglementării tehnice «Definirea, descrierea, prezentarea şi etichetarea băuturilor alcoolice»”. **(Cod NC 2208).** |